TU บวก 2% ลุ้น Q3 ฟื้นเด่น รับบาทอ่อนค่า-ธุรกิจอาหารสัตว์เลี้ยงหนุน ชูเป้า 19 บ.
TU บวก 2% ลุ้นไตรมาส 3/65 ฟื้นเด่น รับอานิสงส์เงินบาทอ่อนค่า-ธุรกิจอาหารสัตว์เลี้ยงหนุน โบรกให้ราคาเป้าหมาย 19 บ.
TU บวก 2% ลุ้นไตรมาส 3/65 ฟื้นเด่น รับอานิสงส์เงินบาทอ่อนค่า-ธุรกิจอาหารสัตว์เลี้ยงหนุน โบรกให้ราคาเป้าหมาย 19 บ.
28 ก.ย. 2565

ผู้สื่อข่าวรายงานว่า วันนี้ (28 ก.ย.65) ราคาหุ้น  บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 11:15 น. อยู่ที่ระดับ 17.90 บาท บวก 0.40 บาท หรือ 2.29% สูงสุดที่ระดับ 17.90 บาท ต่ำสุดที่ระดับ 17.50 บาท ด้วยมูลค่าการซื้อขาย 454.37 ล้านบาท

บล.โนมูระ พัฒนสิน ระบุในบทวิเคราะห์ว่า TU ได้รับประโยชน์จากเงินบาทอ่อนค่า และแนวโน้มผลประกอบการไตรมาส 3/65 ฟื้นเด่น และมีโอกาสดีกว่าคาด โดยคาดกำไรปกติไตรมาส 3/65 อยู่ที่ 1.8 พันลบ. เพิ่มขึ้น 18% เมื่อเทียบกับงวดเดียวกันของปีก่อน และเพิ่มขึ้น 5% จากไตรมาสก่อนหน้า ตามช่วงฤดูกาลคาดยอดขายเพิ่ม ทั้งจากปริมาณและราคาธุรกิจที่เด่นยังมาจากอาหารสัตว์เลี้ยงและกลุ่มสินค้ามูลค่าสูง
ขณะที่ราคาหุ้นปัจจุบันในปี 65 ซื้อขาย PER ที่ 13 เท่า และค่าในปี 65 ค่า PBV อยู่ที่ 1.4 เท่า ยังเป็นหุ้นใหญ่ที่ซื้อขายค่อนข้างต่ำ โดยให้ราคาเป้าหมาย 19.00 บาท